น็อคเอาท์ ลุ้นชกป้องกันแชมป์โลก ร่วมศึกปาเกียว
น็อคเอาท์ ซีพีเฟรชมาร์ท แชมป์โลก WBA ชาวไทย ลุ้นประมูลไปต่อยป้องกันแชมป์ ร่วมศึกเดียวกับซุปเปอร์สตาร์ แมนนี ปาเกียว ซึ่งจะต่อยกับ เจฟ ฮอร์น ที่ออสเตรเลีย 2 ก.ค.นี้ ซึ่งเป็นการป้องกันเข็มขัดไฟต์บังคับของแชมป์ชาวไทย กับผู้ท้าชิงเบอร์ 1 ชาวฟิลิปปินส์ เรย์ ลอริโต ขณะที่ สิงห์สายัณห์ ซีพีเฟรชมาร์ท ดาวรุ่งฟอร์มแรงของเพชรยินดี โปรโมชั่น เบนเข็มมุ่งแชมป์สถาบันไอบีเอฟ 26 พ.ค.นี้ เจ้าตัวจะขึ้นชิงแชมป์เยาวชน ไอบีเอฟ ที่อยุธยา ซิตี้ พาร์ค ช่อง 7 สี ถ่ายทอดสด เวลา 14.00 น.,ความเคลื่อนไหวศึกมวยโลกในรอบสัปดาห์ กรณีของ น็อคเอาท์ ซีพีเฟรชมาร์ท แชมป์มินิมัมเวท 105 ปอนด์ สมาคมมวยโลก (WBA) ซึ่งจะต้องป้องกันไฟต์บังคับกับเรย์ ลอริโต้ รองอันดับหนึ่งชาวฟิลิปปินส์ ส่อแววอาจถึงขั้นประมูลจัดและมีสิทธิ์ไปชกร่วมรายการ ปาเกียว ปะทะ เจฟฟ์ ฮอร์น ที่ออสเตรเลีย ในวันที่ 2 กรกฎาคม ศกนี้,สำหรับเรื่องนี้ เสี่ยตังค์ ปิยะรัตน์ วชิรรัตนวงศ์ โปรโมเตอร์ใหญ่เพชรยินดี โปรโมชั่น เผยความคืบหน้านักชกในคอนโทรล น็อคเอาท์ ซีพี เฟรชมาร์ท แชมป์สถาบันใหญ่แต่รุ่นเล็กสุด ซึ่งสมาคมมวยโลก มีคำสั่งให้ป้องกันภาคบังคับกับเรย์ ลอริโต เนื่องด้วยรองอันดับหนึ่งชาวฟิลิปปินส์ผู้นี้มีบริโก เป็นผู้จัดการ และยังมีผู้จัดการร่วมเป็นชาวออสเตรเลีย การเจรจาเบื้องต้น ยังหาข้อสรุปไม่ได้ว่าจะจัดในเมืองไทยหรือไม่ เนื่องจากบริโกกำลังหาผู้สนับสนุนจัดศึกครั้งนี้ขึ้นที่เมืองดาเวา ประเทศฟิลิปปินส์ เพื่อฉลองตำแหน่งประธานาธิบดี โรดริโก ดูเตร์เต ผู้นำประเทศ,ขณะเดียวกัน ล่าสุด บริโกกำลังหารือกับผู้จัดการร่วมชาวออสซี่ อาจจะดึงมวยคู่นี้ไปจัดที่ ควีนส์แลนด์ ประเทศออสเตรเลีย ร่วมรายการ แมนนี ปาเกียว ยอดมวยโลกชาวฟิลิปปินส์ ป้องกันแชมป์ องค์กรมวยโลก (WBO) กับ เจฟฟ์ ฮอร์น นักชกออสซี่ เจ้าถิ่น ในวันอาทิตย์ที่ 2 ก.ค.60 นี้อีกด้วย ทั้งนี้ ความเป็นไปได้ทั้งหมด ต้องเปิดการเจรจากันอีกครั้ง หากยังหาข้อสรุปไม่ได้ก็จะต้องมีการประมูลกันในขั้นตอนสุดท้ายต่อไป,เสี่ยตังค์ เผยอีกว่า นอกจากน็อคเอาท์แล้ว ยังมีนักชกดาวรุ่งที่น่าจับตารายล่าสุดคือ สิงห์สายัณห์ ซีพีเฟรชมาร์ท เป็นสายเลือดใหม่ฟอร์มแรง ล่าสุด เบนเข็มสู่สถาบันสหพันธ์มวยนานาชาติ (IBF) เตรียมชิงแชมป์เยาวชน ไอบีเอฟ รุ่นแบนตัมเวท 118 ปอนด์ กับดิออน อารีมา นักชกอินโดนีเซีย พร้อมคู่อุ่นเครื่อง โอเล่ห์ดง ซีพีเฟรชมาร์ท พบ อินดราจิตต์ ซิงค์ นักชก อินเดีย, ยอดมงคล ซีพีเฟรชมาร์ท พบ คูราฟ ซิงค์ นักชกอินเดีย และยอดขุนทัพ ม.วัฒนชัย พบ ชาญชัยเล็ก ส.ประสิทธิชัย ใน ศึกอยุธยาซิตี้พาร์ค ยอดมวยโลก IBF การชกจะมีขึ้นที่อยุธยาซิตี้พาร์ค จ.พระนครศรีอยุธยา วันศุกร์ที่ 26 พ.ค.60 ช่อง 7 สี ถ่ายทอดสด เวลา 14.00-16.00 น.
น็อคเอาท์ ซีพีเฟรชมาร์ท แชมป์โลก WBA ชาวไทย ลุ้นประมูลไปต่อยป้องกันแชมป์ ร่วมศึกเดียวกับซุปเปอร์สตาร์ แมนนี ปาเกียว ซึ่งจะต่อยกับ เจฟ ฮอร์น ที่ออสเตรเลีย 2 ก.ค.นี้ ซึ่งเป็นการป้องกันเข็มขัดไฟต์บังคับของแชมป์ชาวไทย
น็อคเอาท์ ซีพีเฟรชมาร์ท,แมนนี ปาเกียว,เจฟ ฮอร์น,เรย์ ลอริโต,สมาคมมวยโลก